****

OPĆINA DONJI ANDRIJEVCI

**PRIJEDLOG PROGRAMA**

ODRŽAVANJA KOMUNALNE INFRASTRUKTURE U 2024. GODINI

Donji Andrijevci, prosinac 2023. godine

Na temelju članka 72. stavka 1. Zakona o komunalnom gospodarstvu (''Narodne novine'', broj 68/18, 110/18 i 32/20 ) i članka 29. Statuta Općine Donji Andrijevci (Službeni vjesnik Brodsko – posavske županije br. 8/21 i 17/22), Općinsko vijeće općine Donji Andrijevci na 20. sjednici održanoj 21.12.2023. godine donosi

**PROGRAM ODRŽAVANJA**

**KOMUNALNE INFRASTRUKTURE U 2024. GODINI**

1. **UVODNE ODREDBE**

**1.1.** Ovim Programomodržavanja komunalne infrastrukture na području općine Donji Andrijevci u 2024. godini (u daljnjem tekstu: Program) utvrđuje se opis i opseg poslova održavanja komunalne infrastrukture s procjenom pojedinih troškova po djelatnostima i iskaz financijskih sredstava potrebnih za ostvarivanje Programa s naznakom izvora financiranja.

**1.2.** Programom se na osnovi zadataka i mjera utvrđenih na području održavanja komunalne infrastrukture općine Donji Andrijevci, a u skladu s predvidivim sredstvima i izvorima financiranja utvrđenih proračunom općine Donji Andrijevci za 2024. godinu, određuju radovi na održavanju komunalne infrastrukture i to:

* održavanje nerazvrstanih cesta
* održavanje građevina javne odvodnje oborinskih voda
* održavanje javnih zelenih površina
* održavanje groblja
* održavanje čistoće javnih površina
* održavanje javne rasvjete

Pod *održavanjem nerazvrstanih cesta* podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod *održavanjem građevina javne odvodnje oborinskih voda* podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje prema posebnim propisima o vodama služe zajedničkom prihvatu, odvodnji i ispuštanju oborinskih i drugih otpadnih voda.

Pod *održavanjem javnih zelenih površina* podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Pod *održavanjem groblja* podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Pod *održavanjem čistoće javnih površina* podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu općine Donji Andrijevci.

Pod *održavanjem javne rasvjete* podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene.

**1.3.** Predviđena sredstva za financiranje Programa u 2024. godini u ukupnom iznosu od 187.450,00 EUR raspoređuju se za financiranje obavljanje komunalnih djelatnosti održavanja komunalne infrastrukture iz točke 1.2.Program će sefinancirati sredstvima komunalne naknade, komunalnog doprinosa i proračuna općine.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

**2.1.** Planirana sredstva za financiranje Programa u 2023. rasporedit će se za financiranje održavanja komunalne infrastrukture sukladno tabeli u nastavku.

|  |  |  |  |  |
| --- | --- | --- | --- | --- |
| **Komunalna djelatnost** | **Pozicija** | **Iznos u EUR** | **Izvor financiranja** | **Opseg poslova** |
| Održavanje nerazvrstanih cesta | 147, 148 | 67.000,00 | 44 | Duljina nerazvrstanih cesta 15.000 m – po potrebi |
| Održavanje javne rasvjete | 149, 150 | 65.550,00 | 11 | Rasvjetna tijela 500 komada – po potrebi |
| Održavanje groblja | 151, 152 | 6.600,00 | 44 | 3 mrtvačnice, površine za košnju i čišćenje cca. 1.000m² |
| Održavanjem građevina javne odvodnje oborinskih voda | 153 | 20.000,00 | 44 | Popravak pumpi, odvodnja i ispuštanje oborinskih voda i drugo |
| Održavanje i čišćenje javnih zelenih površina | 154, 155 | 28.300 | 44 | Javne površine cca. 11.000m² (održavanje i čišćenje najmanje 1 mjesečno) - po potrebi |
| **UKUPNO** | | **187.450,00** | | |

1. **ZAVRŠNE ODREDBE**

**3.1.** Općina Donji Andrijevcirealizirat će ovaj Program sukladno ostvarenim prihodima u 2023. godini za financiranje održavanja komunalne infrastrukture.

**3.2.** Ovaj Program stupa na snagu prvog dana od dana objave u Službenom vjesniku Brodsko – posavske županije, a primjenjuje se od 1. siječnja 2024. godine.

**OPĆINSKO VIJEĆE**

**OPĆINE DONJI ANDRIJEVCI**

**PREDSJEDNIK**

Marin Degmečić

KLASA: 363-01/23-01/47

URBROJ: 2178-4-23-1

Donji Andrijevci, 21.12.2023.

**DOSTAVITI:**

1. “Službeni vjesnik Brodsko – posavske županije”
2. Ministarstvo prostornog uređenja, graditeljstva i državne imovine
3. Općinski načelnik
4. Jedinstveni upravni odjel - računovodstvo, ovdje
5. Uredniku internet stranica www.donjiandrijevci.hr
6. Dosje zapisnika
7. Pismohrana

**O b r a z l o ž e nj e**

1. **PRAVNI TEMELJ ZA DONOŠENJE PROGRAMA**

Pravni temelj za donošenje Programa održavanja komunalne infrastrukture u 2022. godini je odredba članka 72. stavka 1. Zakona o komunalnom gospodarstvu (''Narodne novine'', broj 68/18, 110/18 i 32/20) kojom je propisano da program održavanja komunalne infrastrukture donosi predstavničko tijelo jedinice lokalne samouprave za kalendarsku godinu i odredba članka 29. Statuta općine Donji Andrijevci (Službeni vjesnik Brodsko – posavske županije br. 8/21), kojom je propisano da Općinsko vijeće općine Donji Andrijevci u okviru svog samoupravnog djelokruga donosi odluke i druge opće akte kojima se uređuju pitanja iz samoupravnog djelokruga općine te donosi odluke i druge opće akte koji su mu stavljeni u djelokrug zakonom i podzakonskim aktima

1. **OCJENA STANJA I OSNOVNA PITANJA KOJA SE UREĐUJU**

Predstavničko tijelo jedinice lokalne samouprave za svaku kalendarsku godinu, u skladu s predvidivim sredstvima i izvorima financiranja donosi program održavanja komunalne infrastrukture za djelatnosti iz članka 22. Zakona kojima se osigurava održavanje komunalne infrastrukture.

Pod obavljanjem komunalnih djelatnosti održavanja komunalne infrastrukture razumijevaju se:

* održavanje nerazvrstanih cesta,
* održavanje građevina javne odvodnje oborinskih voda,
* održavanje javnih zelenih površina,
* održavanje groblja,
* održavanje čistoća javnih površina,
* održavanje javne rasvjete,

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje prema posebnim propisima o vodama služe zajedničkom prihvatu, odvodnji i ispuštanju oborinskih i drugih otpadnih voda.

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu općine Donji Andrijevci.

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene.

Sredstva za održavanje komunalne infrastrukture u 2023. godini osiguravaju se iz prikupljenih sredstava komunalne naknade, komunalnog doprinosa i iz sredstava ostalih prihoda proračuna općine.

Predloženim Programom održavanja komunalne infrastrukture za 2023. godinu, utvrđuju se opis i opseg poslova održavanja objekata i uređaja komunalne infrastrukture s procjenom pojedinačnih troškova po djelatnostima, te iznos financijskih sredstava potrebnih za ostvarivanje Programa s naznakom izvora financiranja.